

 **REPUBLIKA HRVATSKA**

 **VARAŽDINSKA ŽUPANIJA**

 **OPĆINA VIDOVEC**

**OPĆINSKO VIJEĆE OPĆINE VIDOVEC**

KLASA : 021-05/16-01/12

URBROJ : 2186/10-01/1-16-03

Vidovec, 29.11.2016.

**ODLUKE I ZAKLJUČCI**

**DONIJETI NA 26. SJEDNICI OPĆINSKOG VIJEĆA**

**OPĆINE VIDOVEC**

**ODRŽANE DANA 29.11.2016. GODINE**

IZVJEŠĆE : o stavljanju mandata člana Općinskog vijeća Općine Vidovec u mirovanje i početku obnašanja dužnosti novog člana Općinskog vijeća Općine Vidovec

Mandatna komisija u sastavu ; Martina Bistrović predsjednica i Ivan Benček i Dubravko Zavrtnik članovi, na sjednici održanoj dana 29.11.2016. godine utvrdila je da je član Općinskog vijeća Općine Vidovec Hrvoje Hosni, Tužno, Varaždinska 28, dana 18.11.2016. godine podnio Zahtjev za stavljanje mandata u mirovanje iz osobnih razloga.

Zbog stavljanja mandata člana Općinskog vijeća u mirovanje, a sukladno članku 80. i članku 81. Zakona o lokalnim izborima („Narodne novine“ broj:144/12.) Općinska organizacija Hrvatske demokratske zajednice Općine Vidovec-HDZ, Općinska organizacija Hrvatske socijalno-liberalne stranke Općine Vidovec-HSLS i Općinska organizacija Hrvatske stranke umirovljenika Općine Vidovec–HSU donose Sporazum da člana Vijeća HRVOJA HOSNI, Tužno, Varaždinska 28, *zamjenjuje* JOSIP PUČEK, Tužno, Varaždinska 56, sa zajedničke liste kojom su nastupili na lokalnim izborima 2013. godine.

Mandatna komisija utvrđuje da je određivanje novog člana Općinskog vijeća Općine Vidovec i aktiviranje mandata provedeno sukladno Zakonu, te predlaže da se novom članu Vijeća Josipu Pučeku s danom 29.11.2016. godine verificira mandat.

Verifikacijom mandata i nakon položene svečane prisege, član Vijeća Josip Puček počinje ostvarivati sva prava i dužnosti utvrđene Zakonom, Statutom Općine Vidovec i Poslovnikom o radu Općinskog vijeća Općine Vidovec.

Izvješće Mandatne komisije objavit će se u „Službenom vjesniku Varaždinske županije“.

ODLUKA : o prihvaćanju 2. Izmjena i dopuna Proračuna Općine Vidovec za 2016. godinu

Općinsko vijeće Općine Vidovec prihvaća 2. Izmjene i dopune Proračuna Općine Vidovec za

2016. godinu (3 i 6 razina).

 2. Izmjene i dopune Proračuna Općine Vidovec za 2016. godinu objaviti će se u „Službenom vjesniku Varaždinske županije“.Ova Odluka stupa na snagu danom donošenja.

ODLUKA : o prihvaćanju II. Izmjena i dopuna Plana razvojnih programa Općine Vidovec

za razdoblje od 2016. do 2018. godine

Općinsko vijeće Općine Vidovec prihvaća II. Izmjene i dopune Plana razvojnih programa Proračuna Općine Vidovec za razdoblje od 2016. do 2018. godine.

II. Izmjene i dopune Plana razvojnih programa Proračuna Općine Vidovec za razdoblje od 2016. do 2018. godine objaviti će se u „Službenom vjesniku Varaždinske županije“. Ova Odluka stupa na snagu danom donošenja.

ODLUKA : o prihvaćanju 2. Izmjena i dopuna Programa održavanja komunalne infrastrukture na području Općine Vidovec za 2016. godinu, 2. Izmjena i dopuna Programa gradnje objekata i uređaja komunalne infrastrukture na području Općine Vidovec za 2016. Godinu, 2. Izmjena i dopuna Programa javnih potreba u društvenim djelatnostima Općine Vidovec za 2016. godinu, 2. Izmjena i dopuna Programa javnih potreba u socijalnoj skrbi Općine Vidovec za 2016. godinu

Općinsko vijeće Općine Vidovec prihvaća:

2. Izmjene i dopune Programa održavanja komunalne infrastrukture na području Općine Vidovec za 2016. godinu

2. Izmjene i dopune Programa gradnje objekata i uređaja komunalne infrastrukture na području Općine Vidovec za 2016. godinu

2. Izmjene i dopune Programa javnih potreba u društvenim djelatnostima Općine Vidovec za 2016. godinu

2. Izmjene i dopune Programa javnih potreba u socijalnoj skrbi Općine Vidovec za 2016. godinu

Izmjene i dopune Programa iz članka 1. ove Odluke objaviti će se u „Službenom vjesniku Varaždinske županije“. Ova Odluka stupa na snagu danom donošenja.

ODLUKA : o donošenju Proračuna Općine Vidovec za 2017. godinu (3. i 6. razina) Općinsko vijeće Općine Vidovec donosi Proračun Općine Vidovec za 2017. godinu. Proračun Općine Vidovec za 2017. godinu objaviti će se u „Službenom vjesniku Varaždinske županije“. Ova Odluka stupa na snagu danom donošenja.

ODLUKA : o donošenju Projekcija Proračuna Općine Vidovec za 2018. i 2019. godinu

(2. razina)

Općinsko vijeće Općine Vidovec donosi Projekcije Proračuna Općine Vidovec za 2018. i 2019. godinu.

Projekcije Proračuna Općine Vidovec za 2018. i 2019. godinu objaviti će se u „Službenom vjesniku Varaždinske županije“.Ova Odluka stupa na snagu danom donošenja.

ODLUKA : o prihvaćanju Odluke o izvršavanju Proračuna Općine Vidovec za 2017. Godinu

Općinsko vijeće Općine Vidovec prihvaća Odluku o izvršavanju Proračuna Općine Vidovec za 2017. godinu.

Odluka o izvršavanju Proračuna Općine Vidovec za 2017. godinu objaviti će se u „Službenom vjesniku Varaždinske županije“. Ova Odluka stupa na snagu danom donošenja.

ODLUKA : o prihvaćanju Plana razvojnih programa Općine Vidovec za razdoblje od 2017. do 2019. godine

Općinsko vijeće Općine Vidovec prihvaća Plan razvojnih programa Općine Vidovec

za razdoblje od 2017. do 2019. godine.

Plan iz članka 1. ove Odluke objaviti će se u „Službenom vjesniku Varaždinske županije“.

Ova Odluka stupa na snagu danom donošenja.

ODLUKA : o prihvaćanju Programa gradnje objekata i uređaja komunalne infrastrukture na području Općine Vidovec za 2017. godinu, Programa održavanja komunalne infrastrukture na području Općine Vidovec za 2017. godinu

Programa javnih potreba u društvenim djelatnostima Općine Vidovec za 2017. godinu

Programa javnih potreba u socijalnoj skrbi Općine Vidovec za 2017. godinu

Općinsko vijeće Općine Vidovec prihvaća:

1. Program gradnje objekata i uređaja komunalne infrastrukture na području Općine Vidovec za 2017. godinu
2. Program održavanja komunalne infrastrukture na području Općine Vidovec za 2017. godinu
3. Program javnih potreba u društvenim djelatnostima Općine Vidovec za 2017. godinu
4. Programa javnih potreba u socijalnoj skrbi Općine Vidovec za 2017. godinu

 Programi iz članka 1. ove Odluke objaviti će se u „Službenom vjesniku Varaždinske županije“. Ova Odluka stupa na snagu danom donošenja.

ODLUKA : o prihvaćanju Plana davanja koncesija za komunalne djelatnosti za 2017. godinu

Općinsko vijeće Općine Vidovec prihvaća Plan davanja koncesija za komunalne djelatnosti za 2017. godinu.

Plan iz članka 1. ove Odluke objaviti će se u „Službenom vjesniku Varaždinske županije“.

Ova Odluka stupa na snagu danom donošenja.

ODLUKA : o prihvaćanju Srednjoročnog plana davanja koncesija za komunalne djelatnosti za razdoblje od 2017. godine do 2019. godine

Općinsko vijeće Općine Vidovec prihvaća Srednjoročni plan davanja koncesija za komunalne djelatnosti za razdoblje od 2017. do 2019. godinu.

 Plan iz članka 1. ove Odluke objaviti će se u „Službenom vjesniku Varaždinske županije“.

Ova Odluka stupa na snagu danom donošenja.

ZAKLJUČAK : o prihvaćanju prijedloga Odluke o obavljanju ugostiteljske djelatnosti

na području Općine Vidovec

Općinsko vijeće Općine Vidovec prihvaća prijedlog Odluke o obavljanju ugostiteljske djelatnosti na području Općine Vidovec.

Odluka iz točke I. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

ZAKLJUČAK : o prihvaćanju prijedloga II. Izmjena i dopuna Odluke o komunalnom doprinosu Općine Vidovec

Općinsko vijeće Općine Vidovec prihvaća prijedlog II. Izmjena i dopuna Odluke o komunalnom doprinosu Općine Vidovec.

Izmjene i dopune Odluke iz točke I. ovog Zaključka objaviti će se u „Službenom vjesniku Varaždinske županije“. Ovaj Zaključak stupa na snagu danom donošenja.

ZAKLJUČAK o prihvaćanju prijedloga Financijskog plana Dječjeg vrtića „Škrinjica“ za 2017. godinu

Općinsko vijeće Općine Vidovec prihvaća prijedlog Financijskog plana Dječjeg vrtića „Škrinjica“ za 2017. godinu. Ovaj Zaključak stupa na snagu danom donošenja.

ZAKLJUČAK : o prihvaćanju Projekcija Financijskog plana Dječjeg vrtića „Škrinjica“ za 2018. i 2019. godinu

Općinsko vijeće Općine Vidovec prihvaća Projekciju Financijskog plana Dječjeg vrtića „Škrinjica“ za 2018. i 2019. godinu. Ovaj Zaključak stupa na snagu danom donošenja.

ZAKLJUČAK : o prihvaćanju prijedloga Plana mreže dječjih vrtića na području općine Vidovec

Općinsko vijeće Općine Vidovec jednoglasno prihvaća prijedlog Plana mreže dječjih vrtića na području općine Vidovec. Ovaj Zaključak stupa na snagu danom donošenja.

ZAKLJUČAK : o prihvaćanju prijedloga Odluke o izmjeni i dopuni Odluke o raspisivanju javnog natječaja za prodaju nekretnina čkbr.881/17, čkbr.903/14 i čkbr.903/52, k.o. Vidovec

Općinsko vijeće Općine Vidovec prihvaća prijedlog Odluke o izmjeni i dopuni Odluke o raspisivanju javnog natječaja za prodaju nekretnina čkbr.881/17, čkbr.903/14 i čkbr.903/52, k.o. Vidovec

Izmjena Odluke odnosi se samo na iznos početne kupoprodajne cijene koja se sa 10,00 kn/m2 smanjuje na iznos od 6,67 kn / m2, prema elaboratu o procijenjenoj vrijednosti nekretnina izrađenog od ovlaštenog sudskog vještaka, za nekretnine koje su predmet prodaje :

* čkbr.881/17, k.o. Vidovec, ZK uložak 2570, udio 1/1 – 1.715,58 m2
* čkbr.903/14, k.o. Vidovec, ZK uložak 992, udio ½ - 1.390,09 m2
* čkbr.903/52, k.o. Vidove, ZK uložak 2071, udio 1/1 – 2.934,83 m2

Ovaj Zaključak stupa na snagu danom donošenja.

ZAKLJUČAK : o prihvaćanju prijedloga Odluke o stavljanju van snage Odluke o smanjenju potrošnje električne energije javne rasvjete na području općine Vidovec

Općinsko Vijeće Općine Vidovec prihvaća prijedlog Odluke o stavljanju van snage Odluke o smanjenju potrošnje električne energije javne rasvjete na području općine Vidovec kojom je regulirano gašenje javne rasvjete u vremenu od 23,00 do 04,00 sata, zbog uvođenja energetski učinkovite javne rasvjete. Ovaj Zaključak stupa na snagu danom donošenja.

ZAKLJUČAK o prihvaćanju prijedloga Rješenja o predlaganju kandidata za imenovanje

suca porotnika Županijskog suda u Varaždinu

Općinsko vijeće Općine Vidovec prihvaća prijedlog zamjenice općinskog načelnika Dubravke Rog da se za suca porotnika Županijskog suda u Varaždinu imenuje Marijan Lisičak iz Nedeljanca, Livadska 22. Ovaj Zaključak stupa na snagu danom donošenja.

ZAKLJUČAK : o prihvaćanju prijedloga Odluke o osnivanju Odbora za promet Općine Vidovec

Općinsko vijeće Općine Vidovec prihvaća prijedlog Odluke o osnivanju Odbora za promet Općine Vidovec. Ovaj Zaključak stupa na snagu danom donošenja.

ZAKLJUČAK : o prihvaćanju prijedloga Odluke o III. Izmjenama i dopunama

Odluke o osnivanju Vijeća za prevenciju kriminaliteta Općine Vidovec

Općinsko vijeće Općine Vidovec prihvaća prijedlog Odluke o III. Izmjenama i dopunama Odluke o osnivanju Vijeća za prevenciju kriminaliteta Općine Vidovec.

Izmjena Odluke odnosi se samo na zamjenu člana Vijeća za prevenciju kriminaliteta pod rednim brojem 6., gdje se župni vikar Siniša Blatarić razrješuje dužnosti, a na njegovo mjesto imenuje se novi župni vikar Marijan Kovačić.

Odluka o III. Izmjenama i dopunama Odluke o osnivanju Vijeća za prevenciju kriminaliteta

Općine Vidovec dostavlja se na nadzor u Ured državne uprave Varaždinske županije i na objavu u Službeni vjesnik Varaždinske županije. Ovaj Zaključak stupa na snagu danom donošenja.

ZAKLJUČAK : o prihvaćanju prijedloga Odluke o I. izmjenama i dopunama Odluke o osnivanju i izboru predsjednika i članova Komisije za izbor i imenovanja

Općinsko vijeće Općine Vidovec prihvaća prijedlog Odluke o I. izmjenama i dopunama Odluke o osnivanju i izboru predsjednika i članova Komisije za izbor i imenovanja.

Izmjena Odluke odnosi se samo na izmjenu članova Komisije za izbor i imenovanja pod rednim broje 1. i 2. gdje se Hrvoje Hosni, zbog stavljanja mandata u mirovanje i Ivan Kliček, zbog smrti, razrješuju dužnosti, a na njihova mjesta imenuju se Josip Puček i Ivan Kušćar.

Odluka o I. izmjenama i dopunama Odluke o osnivanju i izboru predsjednika i članova Komisije za izbor i imenovanja dostavlja se na nadzor u Ured državne uprave Varaždinske županije i na objavu u Službeni vjesnik Varaždinske županije. Ovaj Zaključak stupa na snagu danom donošenja.

ZAKLJUČAK o prihvaćanju prijedloga Odluke o II. izmjenama i dopunama Odluke o osnivanju i izboru predsjednika i članova Komisije za statutarno-pravna pitanja

Općinsko vijeće Općine Vidovec prihvaća prijedlog Odluke o II. izmjenama i dopunama Odluke o osnivanju i izboru predsjednika i članova Komisije za statutarno-pravna pitanja.

Izmjena Odluke odnosi se samo na izmjenu člana Komisije za statutarno-pravna pitanja pod rednim brojem 4. gdje se Hrvoje Hosni, zbog stavljanja mandata u mirovanje, razrješuje dužnosti, a na njegovo mjesto imenuje se Ivan Kušćar. Ovaj Zaključak stupa na snagu danom donošenja.

Općinsko vijeće Općine Vidovec

Predsjednik

Zdravko Pizek